הוועדה המיוחדת למיגור הפשיעה והאלימות בחברה הערבית - זמנית, כנסת 23, פרוטוקול מספר 1, 2020-03-25 15:30

אברהם (אבי) ניסנקורן: אחר הצוהריים טובים לכולם, ביום הסוער הזה.

אברהם (אבי) ניסנקורן: אנחנו פותחים את הישיבה הראשונה של הוועדה למיגור הפשיעה והאלימות בחברה הערבית.

אברהם (אבי) ניסנקורן: אני אקריא את ההודעה ואחר כך עוברים להצבעה, ואז היושב-ראש שייבחר יחליף אותי.

אברהם (אבי) ניסנקורן: בהתאם להוראת סעיף 106(א)(1) לתקנון הכנסת, הוועדה תבחר יושב-ראש מבין חבריה, לפי המלצת ועדת הכנסת.

אברהם (אבי) ניסנקורן: לעניין הוועדות המיוחדות מחליפה הוועדה המסדרת את ועדת הכנסת, והיא החליטה להמליץ לוועדה המיוחדת למיגור הפשיעה והאלימות בחברה הערבית לבחור בחבר הכנסת מנסור עבאס לכהן כיושב-ראש הוועדה.

אברהם (אבי) ניסנקורן: אנחנו עוברים להצבעה.

אברהם (אבי) ניסנקורן: מהרשימה יצביעו כרגע שני חברים.

אחמד טיבי: אימאן, אימאן.

אנטאנס שחאדה: היבה כאן.

אחמד טיבי: היבה שם.

אחמד טיבי: ושם אחד.

אברהם (אבי) ניסנקורן: כן, כרגע יש שני חברים.

לאה קריכלי: יש לנו שני חברים, את חבר הכנסת מנסור ואת - - -

אנטאנס שחאדה: יש עוד אחד.

אחמד טיבי: אוקיי, אוקיי, הבנתי.

אחמד טיבי: הבנתי את הערה.

אברהם (אבי) ניסנקורן: אז אנחנו נצביע.

אברהם (אבי) ניסנקורן: מי בעד?

לאה קריכלי: שבעה בעד.

היבה יזבק: סופרים אותנו כאן?

לאה קריכלי: אני לא סופרת מהרשימה המשותפת יותר משניים.

אחמד טיבי: תספרי רק שניים בשלב זה.

לאה קריכלי: רק שניים ספרתי.

אברהם (אבי) ניסנקורן: אז מי חסר?

אברהם (אבי) ניסנקורן: רק שנייה, מה עם נציג העבודה?

לאה קריכלי: אני לא רואה אותו.

אברהם (אבי) ניסנקורן: נציג העבודה לא הגיע בכלל, אני רואה.

לאה קריכלי: אני לא רואה.

אברהם (אבי) ניסנקורן: אז מי נגד?

אברהם (אבי) ניסנקורן: מי נמנע?

אברהם (אבי) ניסנקורן: אושר.

אברהם (אבי) ניסנקורן: אושר פה-אחד.

אברהם (אבי) ניסנקורן: הרבה מזל טוב, מנסור.

מנסור עבאס: תודה.

אברהם (אבי) ניסנקורן: זה נושא מאוד מאוד חשוב, והרבה מזל טוב לחברי הוועדה.

אברהם (אבי) ניסנקורן: בעזרת השם שבאמת תצליחו לצמצם את הפשיעה ואת האלימות.

אברהם (אבי) ניסנקורן: תודה רבה.

מנסור עבאס: תודה.

אחמד טיבי: אני מבקש לדבר, אדוני.

אחמד טיבי: אדוני היושב-ראש, חבר הכנסת מנסור עבאס.

אוסאמה סעדי: תן לו לפתוח את הישיבה.

אוסאמה סעדי: הוא קיבל יושב-ראש.

אחמד טיבי: (אומר דברים בערבית) אדוני היושב-ראש.

מנסור עבאס: תודה לחבריי חברי הכנסת וברכות לכל חברי הוועדה המיוחדת למיגור הפשיעה והאלימות.

מנסור עבאס: אני מאחל לכולנו הצלחה במשימה הקדושה שנטלנו על עצמנו.

מנסור עבאס: אני מודע לשם של הוועדה – מיגור הפשיעה והאלימות בחברה הערבית – אך אני אדאג ואפעל שתרומת הוועדה תגיע לכלל החברה בישראל ולכל האזרחים.

מנסור עבאס: קדושת החיים, כבוד האדם וחירותו וזכויותיו הם נר לרגלינו בוועדה זו.

מנסור עבאס: ערך חיי אדם הוא הערך העליון ואין הבדל בין בני אדם.

מנסור עבאס: כולם שווים, ללא הבדל דת, גזע ומין.

מנסור עבאס: (אומר דברים בערבית) הקןראן מפנה אותנו למקורות במשנה.

מנסור עבאס: במסכת סנהדרין, פרק ד', משנה ה' נאמר: "לפיכך נברא אדם יחידי בעולם, ללמד שכל המאבד נפש אחת, מעלים עליו כאילו איבד עולם מלא; וכל המקיים נפש אחת, מעלים עליו כאילו קיים עולם מלא".

מנסור עבאס: לכן נפעל למגר את הפשיעה והאלימות, אך גם נפעל לקדם ערכי קדושת החיים, הסובלנות, האחווה והכבוד הדדי, וכמובן, שלטון החוק.

מנסור עבאס: נבקר את עבודת הממשלה ומשרדיה והגופים השונים שיש להם עניין בנושא, אך ניזום שיתוף פעולה איתם.

מנסור עבאס: ניצור שותפות עם החברה האזרחית, במיוחד עם אותן עמותות ויוזמות שמקדישות פעילות רבה לנושא זה.

מנסור עבאס: הפתרונות שנקדם לא יסתפקו בשיפור התפקוד המשטרתי; נפעל לטיפול רחב בכל התחומים הנוגעים לבעיה, כולל חינוך, רווחה, תעסוקה, תשתיות ופתרונות דיור ופיתוח כלכלי ועוד תחומים רבים שתורמים למיגור הפשיעה והאלימות בחברה בכלל.

מנסור עבאס: תודה לכל חברי הוועדה ולאורחים, לחברי הכנסת.

מנסור עבאס: ונפתח דיון קצר.

מנסור עבאס: ד"ר אחמד טיבי, בבקשה.

אחמד טיבי: תודה רבה, אדוני היושב-ראש.

אנטאנס שחאדה: (אומר דברים בערבית)

אוסאמה סעדי: בערבית, בערבית, מה זה "היושב-ראש".

אחמד טיבי: א-סייד ראיס.

אחמד טיבי: אני שמח מאוד על הרגע הזה שבו גם חבר הכנסת מנסור עבאס וגם כנציג הרשימה המשותפת יושב בראש הוועדה הזאת.

אחמד טיבי: אם יש נושא שכואב, חשוב לחברה הערבית זה הפשיעה והאלימות ומיגור התופעה של הפשיעה והאלימות שהפכה להיות אנדמית ממש.

אחמד טיבי: אפרופו, הדיבור על פנדמיה ואנדמיה.

אחמד טיבי: אתה עסקת בנושא הזה תקופה ארוכה.

אחמד טיבי: גם לפני שעסקת הנושא היה חשוב, קרוב לליבך.

אחמד טיבי: ולכן אין יותר טבעי.

אחמד טיבי: הרשימה המשותפת בחרה, ואני כיושב-ראש הסיעה אומר, בחבר הכנסת מנסור עבאס פה-אחד ללא עוררין שימלא את התפקיד הזה של יושב-ראש הוועדה החשובה הזאת.

אחמד טיבי: אני בטוח שלפניך תהיה הרבה הרבה עבודה.

אחמד טיבי: האחריות המוטלת עליך והציפייה של אזרחים רבים בחברה הערבית מהקמת הוועדה ומהוועדה הן גדולות.

אחמד טיבי: ולכן זה לא רק כבוד להיות יושב-ראש הוועדה – זו גם אחריות.

אחמד טיבי: אני בשם הרשימה המשותפת מברך אותך.

אחמד טיבי: 15 מנדטים הוא הישג חסר תקדים, בגללו אתה נמצא כאן בראש הישיבה.

אחמד טיבי: אני רוצה להודות לכל האזרחים – יותר מ-580,000 אזרחים – שבגללם הרשימה המשותפת הביאה את ההישגים האלה בחלוקת הוועדות.

אחמד טיבי: (אומר דברים בערבית)

מנסור עבאס: (אומר דברים בערבית) חברנו, חמד עמאר, בבקשה.

חמד עמאר: צוהריים טובים לכולם.

חמד עמאר: מברוק.

חמד עמאר: אני רוצה לאחל לך הצלחה.

חמד עמאר: אני מאמין שתצליח בתפקיד.

חמד עמאר: זו אחת הוועדות, בעיניי, החשובות ביותר, כי אנחנו עוסקים בחיי אדם.

חמד עמאר: כל נפש שאנחנו מאבדים זה או אבא או אימא או אח או אחות.

חמד עמאר: ולכן הוועדה הזאת חשובה מאוד.

חמד עמאר: אני מקווה שנביא לכאן אנשים שיכולים באמת לעזור במיגור כל הפשע במגזר הלא יהודי, במגזר הערבי.

חמד עמאר: אנחנו רק רואים עלייה בכל הפשיעה.

חמד עמאר: כמו שאמרת אתה בהתחלה, זה קשור גם לחינוך גם למצב הכלכלי גם לסוג של תרבות לפעמים.

חמד עמאר: לכן אני מקווה שאנחנו נצליח לגעת בכל הנושאים האלה ובכל הגורמים לפשיעה החמורה במגזר.

חמד עמאר: ושיהיה לך רק בהצלחה.

מנסור עבאס: לכולנו, חמד.

מנסור עבאס: ע'דיר, בבקשה.

ע'דיר כמאל מריח: אדוני היושב-ראש, אני מברכת על הקמת הוועדה הכה חשובה הזו.

ע'דיר כמאל מריח: ולמרות שאנחנו בצל הקורונה, בפני משבר לאומי כלכלי ובריאותי חמור ביותר, אל לנו לשכוח שיש כאן אחריות גם כן למגר את תופעת האלימות הגואה במגזר הערבי.

ע'דיר כמאל מריח: אני יכולה להגיד לכם שכעיתונאית, כמגישת חדשות, אנחנו דיברנו על מקרי רצח בכל שני וחמישי ותמיד שאלנו:

ע'דיר כמאל מריח: מי אשם – האם זו החברה הערבית או האם אלה גורמי האכיפה שלא מבצעים את תפקידם?

ע'דיר כמאל מריח: ואני חושבת שיש כאן עבודה מרובה לפנינו, כדי לבחון את כלל הגורמים ולמגר את הסוגיה הזו.

ע'דיר כמאל מריח: ובסופו של דבר, חשוב מאוד להבין: תחושת הביטחון האישי במגזר פחתה מאוד בשנים האחרונות.

ע'דיר כמאל מריח: אנחנו מדברים על מקרי רצח, אבל לא רק – גם הסמים, האלימות, התוכניות של עיר ללא אלימות שלא קיימות ביישובים רבים.

ע'דיר כמאל מריח: וזה חוצה דתות ויישובים בצפון ובדרום, דרוזי ולא דרוזי.

ע'דיר כמאל מריח: אלה דברים שאנחנו נתקלים בהם בכל מקום וזה תפקידנו כרגע – לבוא ולבחון מה ניתן לעשות.

ע'דיר כמאל מריח: אני מברכת, ויחד עם חבריי אנדרי ורם, כנציגים של כחול לבן, אנחנו נעשה הכול כדי לגבות, לבחון יחד איתכם.

ע'דיר כמאל מריח: ושיהיה לנו בהצלחה.

ע'דיר כמאל מריח: באלנג'אח.

מנסור עבאס: שוכרן, שוכרן, ע'דיר.

מנסור עבאס: שוכרן.

מנסור עבאס: (אומר דברים בערבית)

אוסאמה סעדי: (אומר דברים בערבית)

אנטאנס שחאדה: (אומר דברים בערבית)

מנסור עבאס: אני הולך לפי הרשימה.

מנסור עבאס: או שניקח אחד מפה, אחד משם.

אנטאנס שחאדה: לפי הרשימה המשותפת.

מנסור עבאס: אנחנו נותנים, קודם כול, לאנדרי ואחר כך נעבור לאולם השני.

אנדרי קוז'ינוב: כבוד היושב-ראש, אני מצטרף לדברי ע'דיר.

אנדרי קוז'ינוב: אני לא מכיר את הנושא, אני חייב להודות.

אנדרי קוז'ינוב: לא עסקתי בתחום הזה, אבל אשמח גם ללמוד וגם לתרום.

אנדרי קוז'ינוב: תודה.

מנסור עבאס: תודה לך.

מנסור עבאס: עוברים להיבה.

היבה יזבק: מנסור, קודם כול, אני גם מצטרפת לברכות: מברוק.

היבה יזבק: אני מקווה ובטוחה שתוכל למנף את כל העבודה למאבק בפשיעה ובאלימות בחברה הערבית.

היבה יזבק: זו באמת ועדה שחיכינו לה הרבה זמן.

היבה יזבק: היא ועדה מאוד חשובה גם לחברה הערבית ובכלל למען מאבק צודק באלימות ובפשיעה.

היבה יזבק: מחכה לנו הרבה עבודה – ולך במיוחד, מנסור, ולכל שאר החברים בתוך הוועדה.

היבה יזבק: וזו התחלה טובה, שלפחות יש לנו ועדה שדרכה אנחנו יכולים לעשות את כל העבודה המקצועית לצורך מיגור התופעה.

היבה יזבק: בהצלחה.

מנסור עבאס: תודה, תודה, היבה.

מנסור עבאס: שוכרן.

מנסור עבאס: אנטאנס?

אנטאנס שחאדה: אייווא.

מנסור עבאס: תפאדל, יא חביבי.

אנטאנס שחאדה: שוכרן.

אנטאנס שחאדה: (אומר דברים בערבית) בטח אני גם כן מצטרף לברכות.

אנטאנס שחאדה: בהצלחה לך ולכולנו.

אנטאנס שחאדה: הצלחה שלך היא הצלחה של כל הרשימה המשותפת, כי כולנו שמנו כמטרה מרכזית – להיחלם בפשיעה ובאלימות בחברה הערבית בפרט, אבל גם בפשיעה ובאלימות בכלל, בכל המדינה.

אנטאנס שחאדה: כי אי אפשר להפריד.

אנטאנס שחאדה: במלחמה הזאת ובמאבק הזה אי אפשר לעשות הפרדה.

אנטאנס שחאדה: טיפול בבעיות הפשיעה והאלימות בחברה הערבית אומר טיפול מערכתי כולל, מאקרו.

אנטאנס שחאדה: זה טיפול בחינוך, זה טיפול במצב הכלכלי, טיפול בתשתיות, בצפיפות המגורים ברשויות המקומיות, תרבות, ספורט – הוא מתייחס לכל היבטי החיים של האוכלוסייה הערבית.

אנטאנס שחאדה: כי אחרת, אנחנו ניכשל.

אנטאנס שחאדה: אם נתייחס למאבק באלימות ובפשיעה בהיבט המשפטי והמשטרתי, אני בטוח שאנחנו לא נגיע ליעדים שלנו.

אנטאנס שחאדה: לכן, אני מציע שנסתכל על המאבק הזה כמאבק מאקרו, ואני בטוח שנעשה את זה, תעשו את זה בוועדה, אנחנו ביחד איתכם.

אנטאנס שחאדה: שיהיה בהצלחה לכם ולנו, ובעיקר לכל האוכלוסייה.

אנטאנס שחאדה: תודה.

מנסור עבאס: (אומר דברים בערבית) נעבור לחברנו, רם בן ברק.

מנסור עבאס: אבל בשפה הערבית, רם.

רם בן ברק: ראשית, אני רוצה לברך אותך על קבלת התפקיד החשוב הזה.

רם בן ברק: יש לנו משימה מאוד מאוד קשה ומורכבת.

רם בן ברק: אנחנו נמצאים בנקודת זמן שאי אפשר להסתכל אחורה ולא לראות שבמידה מסוימת הייתה כאן הזנחה – אני לא רוצה להגיד מכוונת, כמובן – אבל הייתה כאן הזנחה של הרבה מאוד שנים בטיפול בבעיות האלימות בחברה הערבית.

רם בן ברק: לכן המשימה שלנו קשה שבעתיים.

רם בן ברק: אנחנו צריכים להסתכל על כל הנושא הזה בראייה אובייקטיבית, ולא לבוא עם אג'נדות מובנות, כי יש כאן בעיה מורכבת של אמון החברה הערבית במוסדות המדינה.

רם בן ברק: ולהבדיל מהחברה היהודית שבה יודעים שכשיש איזושהי בעיה או איזשהו סכסוך, הולכים לבתי המשפט, הולכים למשטרה – בחברה הערבית פותרים את זה הרבה פעמים בצורה של אלימות.

רם בן ברק: יש בעיה של משפחות פשע.

רם בן ברק: אנחנו צריכים להסתכל על הבעיה הזאת באופן כוללנית ולראות איך אפשר – בטיפול בכל הבעיות, בסופו של דבר, לא צריך להיות הבדל בין מה שקורה בכפר קנא לבין מה שקורה ברעננה.

רם בן ברק: זה צריך להיות אותו דבר, אותו טיפול.

רם בן ברק: גם ברעננה צריך להוריד, אבל קודם כול צריך להשוות את כפר קנא לרעננה.

רם בן ברק: אני שוב מאחל לך הצלחה רבה, לך ולנו.

מנסור עבאס: לכולנו, רם.

מנסור עבאס: תודה לך.

מנסור עבאס: אימאן, בבקשה.

אימאן ח'טיב יאסין: סלאם עליכום, ג'מיעאן.

אימאן ח'טיב יאסין: אני רוצה להזכיר לכולנו בדיוק את הפרשנות של צמד המילים "סלאם עליכום", שזה בדיוק מה שאנחנו מתכוונים ושואפים לעשות במקום הזה.

אימאן ח'טיב יאסין: אני באמת רוצה לחזק את ידייך, ד"ר מנסור.

אימאן ח'טיב יאסין: אני זוכרת את ההתחלות ואת האחריות שלקחת על עצמך למרות כל האתגרים והחששות בדרכך החדשה מלפני שנה.

אימאן ח'טיב יאסין: אני בטוחה שכן יש לך גם את היכולת וגם את הראייה.

אימאן ח'טיב יאסין: ואני רוצה להאמין שכולנו נעבוד ביחד למען מיגור התופעה הזאת שבהחלט היא תופעה מאוד כוללת ומשיקה לכל התחומים, ואין ספק שצריך לאגם משאבים מכל המוסדות – בואו נקרא לזה כך – וגם מכל השליחים שעובדים בתוך זה.

אימאן ח'טיב יאסין: חשוב לי להדגיש עוד דבר אחד.

אימאן ח'טיב יאסין: החשיבות של הוועדה הזאת והתוצרים שיצאו מהוועדה הזאת הם כל כך – כאילו אנחנו נמצאים תחת המשקפת.

אימאן ח'טיב יאסין: לאורך כל הדרך, במיוחד מזה שנה, בדיוק מזה שנה, הדרישה שלנו בחברה הערבית – ואני כן מצטרפת לכך שאין אפשרות להפריד בין החברה היהודית לחברה הערבית, שתיהן משיקות אחת לשנייה – אבל בתוך החברה הערבית הכובד של הוועדה הזאת הוא באמת שהיו לנו בעיקרון שתי דרישות: הראשונה – ועדה שתטפל ותמגר את הפשע והאלימות בצורה יסודית; והשנייה – זה כל הנושא של חוק קמיניץ והריסת הבתים.

אימאן ח'טיב יאסין: אז מכאן כל הכובד.

אימאן ח'טיב יאסין: ומכאן אני, אישית, מתחייבת לעשות כל שביכולתי לתרום למקום הזה, כדי שנצליח לפעול למען חברה טובה יותר לכולם.

מנסור עבאס: שוכרן.

מנסור עבאס: (אומר דברים בערבית) נעבור לחדר השני, ניתן לאוסאמה ועאידה.

מנסור עבאס: ונסיים עם היושב-ראש שלנו, איימן עודה.

אוסאמה סעדי: כן, אדוני היושב-ראש.

אוסאמה סעדי: וואי, כמה זה מגיע לנו סוף-סוף.

אוסאמה סעדי: מברוק לד"ר מנסור.

אוסאמה סעדי: (אומר דברים בערבית) אני חושב שבאמת זה נושא חשוב מאוד.

אוסאמה סעדי: ועדה חשובה מאוד.

אוסאמה סעדי: אני מקווה, ד"ר מנסור, כבוד היושב-ראש, שהיא לא תהיה רק זמנית, אלא תהיה אחת מהוועדות הקבועות בהמשך.

אוסאמה סעדי: אחרי המספרים שהיו בשנת 2019 – יותר מ-94 נרצחים בשנה ואלפי פצועים – אני חושב שבאמת זה אחד מהתפקידים החשובים לנו ברשימה המשותפת.

אוסאמה סעדי: אבל זו אחריות של כל הסיעות בתוך הבית הזה באמת להגיע למצב שאנחנו ניאבק באלימות ובפשיעה בכל החברה, לרבות בחברה הערבית.

אוסאמה סעדי: אנחנו במצב חירום, במצב התפשטות הקורונה, אבל וירוס הקורונה עם כל הסכנות שיש בו, לא עוצר.

אוסאמה סעדי: ראינו שגם בימים האחרונים ובשבועות האחרונים יש עדיין רצח, זכר הרצח האחרון באום-אל פאחם ולפני זה בעוד כמה יישובים.

אוסאמה סעדי: לכן זה מחייב את כולנו באמת.

אוסאמה סעדי: כולנו חייבים לתת לך את כל התמיכה שדרושה על מנת שכולנו נצליח במאבק.

אוסאמה סעדי: זה מאבק של כולנו והצלחה היא של כולנו.

אוסאמה סעדי: תודה.

מנסור עבאס: תודה לך, אוסאמה.

מנסור עבאס: אתה היית שותף לפעילות שעשינו בחודשיים-שלושה האחרונים כחלק מצוות הפשיעה והאלימות ברשימה המשותפת.

מנסור עבאס: נסיים עם חברנו איימן עודה, ראש הרשימה המשותפת.

מנסור עבאס: (אומר דברים בערבית) אני חושב שזה הישג חשוב ואני בטוח שאתה תוביל את הוועדה למעשים מאוד חשובים ומשפיעים למען מיגור תופעת האלימות והפשיעה בקרב האזרחים הערביים, שזה נושא חירום מספר אחד.

מנסור עבאס: אין יותר חשוב מזה.

מנסור עבאס: אני חושב שהבעיה העיקרית היא שאנחנו הפסדנו את המבנה המסורתי, אבל לא הרווחנו את המודרניזציה, את המדינה.

מנסור עבאס: המבנה המסורתי, כלומר, העמים תוך עשרות או מאות שנים בונים לעצמם מבנה כזה או אחר בשביל שיגן עליהם.

מנסור עבאס: את זה אנחנו איבדנו.

מנסור עבאס: ואני חושב שטוב שאיבדנו, כי צריך להתקדם למען האזרחות, למען חיים אינדיבידואלים.

מנסור עבאס: אבל אתה צריך להרוויח את המדינה.

מנסור עבאס: כלומר, כשאני מדבר עם בעל מסעדה בחיפה ושואל אותו אם הוא משלם פרוטקשן, הוא עונה לי: כן.

מנסור עבאס: ואני שואל אותו: למה אתה לא פונה למשטרה?

מנסור עבאס: הוא מסתכל עליי כאילו הוא מסתכל על מישהו שנפל עליו אני לא יודע מאיפה.

מנסור עבאס: הוא אומר לי: מה המשטרה תעשה?

מנסור עבאס: הם יהרגו אותי.

מנסור עבאס: כשאני אומר שלא הרווחנו את המדינה, אני מתכוון לזה.

מנסור עבאס: עכשיו, חברי, אני רוצה להציע לך נושא מאוד חשוב.

מנסור עבאס: אני חושב בצל הקורונה יהיה מצב כלכלי קשה ביותר בקרב לפחות 70% מהאוכלוסייה שלא יכולה לסחוב חודש אחד ללא משכורת.

מנסור עבאס: ואנשים רוצים מזומן, רוצים כסף, לשלם חובות.

מנסור עבאס: אז השוק האפור – יש סיכון גדול שהוא יפרח בחודש הבא, בחודשיים הבאים.

מנסור עבאס: ובהיותך יושב-ראש הוועדה, והיות עאידה תומא יושב-ראש ועדת העבודה ורווחה, והיות אחמד טיבי יושב-ראש ועדת המשנה בוועדת הכספים, בהיות אנטאנס יושב-ראש ועדת המשנה הקורונה – אני חושב שארבעתכם, מהרשימה המשותפת, צריכים לשבת ולהציע הצעה איך לעבור את התקופה הקשה הזו.

מנסור עבאס: יחד עם זאת, אני לא יכול להגיד לע'דיר או לחמד, יחסית - - - שאתם נמצאים פה, כי זה בתוך ממש ממש אותה חברה, אבל זה – רם, אנחנו חברה אחת – אבל אין ספק שיש את הייחוד באלימות ובפשיעה, כי אנחנו רואים את המספרים.

מנסור עבאס: זה שאתה נמצא פה – הרבה הערכה.

מנסור עבאס: (אומר דברים בערבית)

מנסור עבאס: שוכרן, אבו טאייב.

מנסור עבאס: תיסלם, חביבי.

מנסור עבאס: אני מסכם, חברים.

מנסור עבאס: אני מדגיש את הנושא הזה: אנחנו לא רוצים ועדה סקטוריאלי או מגזרית.

מנסור עבאס: אנחנו אמנם נתמקד בסוגיות של החברה הערבית, אבל יש נושאי עומק, בעיות עומק בחברה בכלל.

מנסור עבאס: אנחנו נדאג שמהתרומה של הוועדה הזאת בהחלט תיהנה כל החברה בישראל.

מנסור עבאס: אני קיימתי ישיבה מקדימה עם הצוות הנהדר.

מנסור עבאס: התמזל מזלי שהצוות הזה שיעבוד איתי או אעבוד איתו גם – לאה ושוש ומירי היועצת המשפטית ואורלי מהממ"מ ושמוליק גרוסמן.

מנסור עבאס: בישיבה הראשונה ממש נפתחו וקיימנו ישיבה עניינית, ואפילו התחלנו לעבוד ויש מכתב ראשון שיוצא מהוועדה לרונן פרץ, מנכ"ל משרד ראש הממשלה, שהוא מרכז את הוועדה הבין-משרדית שהקימה הממשלה כדי להציע הצעות ולגבש תוכנית ממשלתית מקיפה בנושא הזה.

מנסור עבאס: אז אנחנו כבר פונים אליו ברגע הזה, אחרי שקיבלנו את המנדט הזה.

מנסור עבאס: ונתחיל לעבוד.

מנסור עבאס: אני מודע לכך שאנחנו נמצאים בתקופה מאוד קשה, ויש קדימות לטיפול במגפת הקורונה.

מנסור עבאס: ובאמת זה גם מסכן את החיים של כולנו, במיוחד של האנשים היקרים לנו, הקשישים בחברה.

מנסור עבאס: אבל בכל זאת, אנחנו ננסה לגבש תוכנית עבודה מקיפה ולהסתכל גם לטווח הארוך ולהתחיל בצעדים שגם נדרשים, איימן, מהתקופה שבה אנחנו נמצאים.

מנסור עבאס: אימאן, רצית להגיד משהו?

אימאן ח'טיב יאסין: כן, רק משפט אחד בהתייחס למשפט אחרון שלך על התקופה של הקורונה.

אימאן ח'טיב יאסין: חוששתני שבגלל המצב של הקורונה והבדידות שנמצאים בה האנשים בתוך הבתים, אנשים ונשים במיוחד, עלולים להיות חשופים לסיכון גבוה ולאלימות מאוד גבוהה.

אימאן ח'טיב יאסין: לזה גם צריך לתת את הדעת.

ע'דיר כמאל מריח: אם מותר לי להשלים, להתחבר לנקודה של אימאן גם מהיבט אחר.

ע'דיר כמאל מריח: אני חושבת שיהיו פה מעשי ביזה, ונדליזם, שוד.

ע'דיר כמאל מריח: אנשים, תחשבו, בצל הקורונה והמשבר הבריאותי, יש כאן גורם כלכלי מאוד מאוד חמור.

ע'דיר כמאל מריח: וההיבט הזה עלול להגביר את האלימות שכבר קיימת.

ע'דיר כמאל מריח: אז יש שיאמרו שכרגע זה פחות חשוב.

ע'דיר כמאל מריח: אני אומרת: ההפך, עכשיו זה הכי חשוב.

מנסור עבאס: את צודק, ע'דיר.

מנסור עבאס: וכן שמענו על נתונים חדשים.

מנסור עבאס: בתחום הזה יש ירידה כנראה בפשיעה של רציחות, אבל יש גם ביזה וכו'.

מנסור עבאס: למרות שלפני יומיים-שלושה באום-אל פאחם היה רצח של אישה.

איימן עודה: מזעזע.

ע'דיר כמאל מריח: רצח מזעזע ממש.

מנסור עבאס: אוקיי.

מנסור עבאס: אנחנו נסיים פה, ונמשיך לעבוד ביחד.

איימן עודה: בהצלחה, אחי.

ע'דיר כמאל מריח: בהצלחה.

מנסור עבאס: ואני, מבחינתי, ע'דיר וכולם, אנחנו נשתף פעולה.

מנסור עבאס: נהיה בקשר.

מנסור עבאס: הצעות.

מנסור עבאס: נעשה את זה ביחד.

ע'דיר כמאל מריח: כמובן.

ע'דיר כמאל מריח: בהצלחה.

קריאות: בהצלחה.

מנסור עבאס: תודה.

מנסור עבאס: הישיבה נעולה.